SSCเปิดข้อมูลหลังผู้ถือหุ้นฟ้องศาล
ตลาดจี้ SSC เปิดข้อมูลหลังผู้ถือหุ้นใหญ่ฟ้องศาลแพ่งให้เลิกมติที่ประชุมผู้ถือหุ้น&nbsp;
18 พ.ย. 2553

ตลาดจี้ SSC เปิดข้อมูลหลังผู้ถือหุ้นใหญ่ฟ้องศาลแพ่งให้เลิกมติที่ประชุมผู้ถือหุ้น 
นายศักรินทร์ ร่วมรังษี   ผู้ช่วยผู้จัดการสายงานกำกับตลาด ตลาดหลักทรัพย์หลักทรัพย์แห่งประเทศไทย (ตลท.) กล่าวถึงกรณีที่เกิดขึ้นในบริษัทเสริมสุข(SSC)ที่ถูกบริษัทเป็ปซี-โคล่า(ไทย)ฟ้องศาลแพ่งให้เลิกมติที่ประชุมผู้ถือหุ้นว่า ในกรณีนี้ตลาดหลักทรัพย์ได้สอบถามไปยังบริษัทและได้สั่งให้เปิดเผยข้อมูลให้กับนักลงทุนได้รับทราบอย่างละเอียดเพราะขณะนี้ SSCกำลังอยู่ระหว่าง ทำคำเสนอซื้อหุ้นทั้งหมดจากนักลงทุนรายหนึ่งอยู่
อย่างไรก็ตามเมื่อมีการฟ้องร้องเกิดขึ้น ก็เป็นเรื่องของผู้ซื้อว่ายังมีความต้องการที่จะเทนเดอร์ต่อไปหรือไม่และการฟ้องร้องผลจะออกมาเป็นอย่างไรก็ต้องขึ้นอยู่กับการตัดสินของศาล
ส่วนการที่ราคาหุ้นเพิ่มขึ้นร้องแรง ตลาดได้เข้าไปตรวจสอบมีการใช้ข้อมูลภายในหรือไม่แต่ก็เป็นการดำเนินการปกติ ซึ่งล่าสุดยังไม่พบสิ่งผิดปกติ
ด้านนายวสันต์ เทียนหอม ผู้ช่วยเลขาธิการอาวุโสสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.) กล่าวว่า กรณีของ SSC ทางสำนักงานจะต้องเข้าไปดูรายละเอียดทั้งหมดก่อนรวมถึงกรณีที่มีกระแสข่าวว่าผู้ซื้อเป็นตัวแทนของนายเจริญ สิริวัฒนภักดี  ตามหลักการรู้ตัวหรือการเป็นบุคคลกลุ่มเดียวกัน